b"\n_START_ARTICLE_\nCatedral de Salisbury\n_START_SECTION_\nArquitectura\n_START_PARAGRAPH_\nEl mestre d'obres va ser, en l'essencial, Elias de Derham. En la construcci\xc3\xb3 es van emprar calc\xc3\xa0ria gris plata de Chilmark i marbre de Purbeck. El transsepte oest i la nau s\xc3\xb3n impressionants per les seves dimensions. A l'interior, poden veure's magn\xc3\xadfiques est\xc3\xa0tues jacents, entre les quals destaca la de Guillerm Largaespasa, mort el 1226, el reliquiari de sant Osmond (mort el 1099) i el rellotge m\xc3\xa9s antic en funcionament d'Anglaterra (vers 1386)._NEWLINE_A la capella de la Trinitat, la vidriera blava dedicada als Prisoners of Conscience (1980) \xc3\xa9s obra de Gabriel Loire, mestre vidrier originari de Chartres. Des de la teulada, s'observa una bonica vista sobre Old Sarum. El magn\xc3\xadfic claustre, comen\xc3\xa7at el 1263, \xc3\xa9s d'estil g\xc3\xb2tic decorat. Conserva un fris que representa escenes de l'Antic Testament (restaurat en el segle XIX) a la sala capitular i una de les quatre c\xc3\xb2pies originals de la Carta Magna del rei Joan al primer pis."